ROMÂNIA                                                                                                                                                                                                                      

MUNICIPIUL TIMIŞOARA

SERVICIUL  ŞCOLI SPITALE                                                                                                                                                                        

Nr. SC2019 – ___________
RAPORT DE SPECIALITATE
Privind propunerea de schimbare a destinaţiei spaţiului aferent etajelor II şi III din Căminul 1 al fostului Liceu Tehnologic Agricol „Petru Botiş”, situat în Timişoara, Calea Aradului nr. 56, pe o perioadă nedeterminată, pentru desfăşurarea activităţii Direcţiei Judeţene de Telecomunicaţii Speciale Timiş
Având în vedere Expunerea de motive a Primarului Municipiului Timişoara şi proiectul de hotărâre privind propunerea de schimbare a destinaţiei spaţiului aferent etajelor II şi III din Căminul 1 al fostului Liceu Tehnologic Agricol „Petru Botiş”, situat în Timişoara, Calea Aradului nr. 56, pe o perioadă nedeterminată, pentru desfăşurarea activităţii Direcţiei Judeţene de Telecomunicaţii Speciale Timiş,
Facem următoarele precizări:
Prin adresa nr. 699/29.11.2018 a Direcţiei Judeţene de Telecomunicaţii Speciale Timiş/Serviciul de Telecomunicaţii Speciale şi adresa nr. SC2018 – 28779/12.12.2019 a Direcţiei Clădiri Terenuri şi Dotări Diverse din cadrul Primăriei Municipiului Timişoara, se solicită Serviciului Şcoli Spitale spaţiul aferent etajelor II şi III ale căminului 1 aferent fostului Liceu Tehnologic Agricol „Petru Botiş”, situat în Timişoara, str. Calea Aradului nr. 56, pentru desfăşurarea activităţii Direcţiei Judeţene de Telecomunicaţii Speciale Timiş.
Având în vedere prevederile Legii educaţiei naţionale nr.1/2011, art. 112, alin. (2) şi alin. (6), şi ale Ordinului nr. 5819/2016 emis de Ministerul Educaţiei Naţionale, privind procedura de elaborare a avizului conform pentru schimbarea destinaţiei bazei materiale a instituţiilor şi unităţilor de învăţământ preuniversitar de stat, precum şi condiţiile necesare acordării acestuia, închirierea, darea în administrare sau folosinţă gratuită a unui spaţiu se poate face după obţinerea avizului conform al Ministrului Educaţiei Naţionale, de schimbare a destinaţiei spaţiului respectiv, anexa art. 2, art. 3 pct. 4, art. 5.
Din aceste motive, în cadrul Serviciului Şcoli Spitale s-a demarat procedura privind schimbarea de destinaţie a spaţiului menţionat mai sus. În primă fază au fost transmise solicitări de emitere a acordului Consiliilor de administraţie, privind schimbarea de destinaţie,  către unitatea de învăţământ şi către Inspectoratul Şcolar Judeţean Timiş. Totodată, această speţă a fost prezentată şi în cadrul şedinţei Comisiei de analiză a spaţiilor temporar disponibile situate în imobilele instituţiilor şcolare şi medicale aflate în proprietatea municipiului Timişoara, în şedinţa din data de 27.03.2019, unde comisia şi-a exprimat acordul cu condiţia respectării procedurilor legale privind obţinerea avizului conform de la Ministerul Educaţiei Naţionale.
Menţionăm faptul că imobilul, clădiri şi terenuri situate în str. Calea Aradului nr. 56, a rămas disponibil, în sensul că în această locaţie nu se mai desfăşoară activităţi de învăţământ, în urma fuziunii prin absorbţie dintre Colegiul de Silvicultură şi Agricultură „Casa Verde” şi Liceul Tehnologic Agricol „Petru Botiş”. Activităţile şcolare se desfăşoară exclusiv la adresa Colegiului de Silvicultură şi Agricultură „Casa Verde” din Aleea Pădurea Verde nr. 5.
Având în vedere menţiunea de mai sus, solicitarea de acord pentru schimbarea de destinaţie a spaţiului care face obiectul acestui raport, a fost transmisă către conducerea Colegiului de Silvicultură şi Agricultură „Casa Verde”, care a emis adresa nr. 62/15.01.2019, înregistrată la Primăria Municipiului Timişoara cu nr. SC2019 – 1072/16.01.2019, prin care s-a transmis acordul Consiliului da Administraţie pentru schimbarea destinaţiei etajelor II şi III din Căminul 1 aferent fostului Liceu Tehnologic Agricol „Petru Botiş”, situat în Timişoara, Calea Aradului nr. 56, pe o perioadă nedeterminată, pentru desfăşurarea activităţii Direcţiei Judeţene de Telecomunicaţii Speciale Timiş.
De asemenea Inspectoratul Şcolar Judeţean Timiş a transmis Hotărârea consiliului de administraţie nr. 108/11.04.2019, prin adresa înregistrată la Primăria Municipiului Timişoara cu nr. SC2019 – 9596/16.04.2019, prin care se exprimă acordul pentru propunerea de schimbare a destinaţiei spaţiului menţionat mai sus.
Totodată, facem precizarea că spaţiul aferent celor două etaje din căminul 1 au o suprafaţă utilă de 1.296 mp.

În urma aprobării hotărârii de către consiliul local, fundamentată în prezentul raport, se va solicita avizul conform de la Ministerul Educaţiei Naţionale pentru schimbarea destinaţiei spaţiului, iar această schimbare de destinaţie va opera după obţinerea avizului conform.
Faţă de cele prezentate, apreciem că proiectul de hotărâre privind propunerea de schimbare a destinaţiei spaţiului aferent etajelor II şi III din Căminul 1 al fostului Liceu Tehnologic Agricol „Petru Botiş”, situat în Timişoara, Calea Aradului nr. 56, pe o perioadă nedeterminată, pentru desfăşurarea activităţii Direcţiei Judeţene de Telecomunicaţii Speciale Timiş, îndeplineşte condiţiile pentru a fi supus dezbaterii Consiliului Local al Municipiului Timişoara.

